Bjergkædedannelse

I home I Geomorfologi I Bjergkædedannelse I Ørkendannelse I Jordbund I Klima I Havstrømme I El Niño - La Niña I Befolkning I Bebyggelse I Erhverv I

media type="youtube" key="6XmnB6twqiU" height="500" width="1000"

Andesbjergene, //Cordillera de los Andes//, Jordens længste bjergkæde, et 7500 km langt og 2-800 km bredt system af unge foldebjerge langs Sydamerikas vestkyst. I den centrale del (Peru og Bolivia) når kæderne op i 4-5000 m, med flere toppe endnu højere. Aconcagua på grænsen mellem Chile og Argentina er den højeste med 6959 m. Flere af de højeste toppe er aktive vulkaner, bl.a. Cotopaxi i Ecuador (5897 m). Længst mod nord og syd består Andesbjergene af 2-3 parallelle kæder; her er det almindeligt at skelne mellem Vest- og Østcordillererne. I det sydlige Chile ligger Vestcordillererne så lavt, at de danner en fjord- og skærgårdskyst. I Andesbjergenes centrale del er der 3-5 navngivne foldekæder med mellemliggende højsletter, //altiplanos//. Her ligger bl.a. Titicacasøen, som er en af de højest beliggende i verden med vandspejlet i 3812 m højde. ( Kilde ) Andesbjergene har været under udvikling i mere end 600 mio. år, men den egentlige og endnu ikke afsluttede udvikling af bjergkæden blev først indledt for ca. 200 mio. år siden. Kontinentaldriften bevirkede, at den oceaniske plade Nazca på dette tidspunkt begyndte at glide ned under Den Sydamerikanske Kontinentalplade, hvilket indledte kraftig vulkansk aktivitet og udvikling af en række indsynkende bassiner langs kontinentets vestrand. I disse blev afsat sedimenter og vulkansk materiale af op til 35 km's tykkelse. Denne udvikling fortsatte indtil for ca. 50 mio. år siden, hvor bjergkæden under sammenpresning påbegyndte sin igangværende hævning. Andesbjergene er kendt for deres magmatiske aktivitet, der langs hele kæden har resulteret i dannelsen af enorme granitlegemer og andesitvulkaner. I tilknytning til denne aktivitet er der dannet betydelige malmforekomster af jern, kobber, cobalt, molybdæn, wolfram, sølv, guld og tin. Oceanpladen Nazca bevæger sig stadig ind under Sydamerika, hvilket kan spores ved fortsat vulkanisme og jordskælvsaktivitet. ( Kilde )

s. 85-86 i Geografi - fag og undervisning om //Destruktive pladerande// s. 91 i Geografi - fag og undervisning om //Vulkanisme ved en dybgrav// s. 96-98 Geografi - fag og undervisning om //Landskabsudvikling// s. 46-47 i Geografihåndbogen om //Destruktive pladegrænser// Hæfte fra Danmarks Rumcenter og GEUS - Den dynamiske jord
 * Læs:**

media type="custom" key="13589614"

media type="youtube" key="ngV66m00UvU" height="500" width="1000"

= Ojos del Salado = Ojos del Salado, aktiv vulkan i Atacamaørkenen i det nordlige Chile; 6893 m. Bjerget ligger nær grænsen til Argentina og er Sydamerikas næsthøjeste (efter Aconcagua) og verdens højeste aktive vulkan. To store kobberminer i området drives med moderne teknik af et privat selskab. ( Kilde ) media type="custom" key="13454108"

Læs mere om Ojos del Salado her.

I home I Geomorfologi I Bjergkædedannelse I Ørkendannelse I Jordbund I Klima I Havstrømme I El Niño - La Niña I Befolkning I Bebyggelse I Erhverv I